এ ছাড়া ব্যাংকগুলোর প্রধান ও উল্লেখযোগ্য সেবাগুলো চিহ্নিত করে সেসব সেবা সম্পর্কে গ্রাহকদের সুস্পষ্ট ধারণা দেওয়ার সিদ্ধান্ত হয়েছে বৈঠকে। গ্রাহকরা হিসাব বিবরণী (ব্যাংক স্টেটমেন্ট), অ্যাকাউন্ট খোলা, চেক বই নেওয়া, টাকা তোলাসহ যেসব সার্ভিস সবচেয়ে বেশি ব্যবহার করেন, সেসব সার্ভিসের চার্জ বিষয়ে একটি বান্ডিল তৈরির সিদ্ধান্ত হয়েছে। বাংলাদেশ ব্যাংক সেই বান্ডিলের তালিকা সব গ্রাহককে জানাবে।